Document ID: 31998R2459

RÅDETS FORORDNING (EF, EKSF, EURATOM) Nr. 2459/98 af 12. november 1998 om ændring af forordning (EØF, Euratom, EKSF) nr. 260/68 om fastlæggelse af betingelserne for og fremgangsmåden ved opkrævning af skat til De Europæiske Fællesskaber
RÅDET FOR DEN EUROPÆISKE UNION HAR -
under henvisning til traktaten om oprettelse af et fælles Råd og en fælles Kommission for De Europæiske Fællesskaber,
under henvisning til protokollen om De Europæiske Fællesskabers privilegier og immuniteter, særlig artikel 13,
under henvisning til forslag fra Kommissionen, og
ud fra følgende betragtning:
Under hensyn til Rådets forordning (EF, EKSF, Euratom) nr. 2458/98 af 12. november 1998 om ændring af forordning (EØF, Euratom, EKSF) nr. 259/68 om vedtægten for tjenestemænd ved De Europæiske Fællesskaber, ansættelsesvilkårene for de øvrige ansatte ved Fællesskaberne samt de andre forordninger for disse tjenestemænd og øvrige ansatte ved Fællesskaberne vedrørende fastsættelse af vederlag, pensioner og andre beløb i euro (1) bør forordning (EØF, Euratom, EKSF) nr. 260/68 (2), ændres i overensstemmelse hermed -
UDSTEDT FØLGENDE FORORDNING:
Artikel 1
I Rådets forordning (EØF, Euratom, EKSF) nr. 260/68 erstattes udtrykket »belgiske franc« med »euro«, og beløbene i belgiske franc erstattes med de tilsvarende beløb i euroenheder til omregningskursen, som fastsættes af Rådet.
De regler om afrunding af pengebeløb, der er fastsat i Rådets forordning (EF) nr. 1103/97 af 17. juni 1997 om visse bestemmelser vedrørende indførelsen af euroen (3), finder anvendelse.
Artikel 2
Artikel 8 i forordning (EØF, Euratom, EKSF) nr. 260/68 affattes således:
»Artikel 8
Skatten opkræves som kildeskat. Den afrundes nedad til nærmeste hundrededel af en euro.«
Artikel 3
Den 1. januar 1999 omregner Kommissionen i overensstemmelse med denne forordning de beløb i belgiske franc, der er anført i Rådets forordning (EØF, Euratom, EKSF) nr. 260/68, til euro, og de således fastlagte beløb offentliggøres i De Europæiske Fællesskabers Tidende i januar 1999.
Artikel 4
Denne forordning træder i kraft på dagen for offentliggørelsen i De Europæiske Fællesskabers Tidende.
Den finder anvendelse fra den 1. januar 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. november 1998.

Labels: 2
15